શહેરની પીરાણા ડમ્પસાઇટ પર રોજરોજ ઠલવાતા ઘન કચરા પૈકી હાલમાં ફક્ત એકસેલ ઇન્ડસ્ટ્રીઝ, યુપીએલ ડીવાઇ પાવર્સ લિ. તથા ડીએનપી ઇન્ફ્રા. પ્રા.લિ. દ્વારા ફકત ૯૦૦ ટન કચરો પ્રોસેસ કરાય છે કોર્પોરેશન દ્વાર હંજર બાયોટેક લિ. અને એયુ એન્ડ ઇન્ફ્રા લિને બ્લેક લિસ્ટ કરાઇ છે. આ બંને કંપીઓને કચરામાંથી માતર બનાવવા માટે ૪.૮૬ લાખ ચો.મીટર જગ્યા ફાળવાઇ છે! જો કે ગત તા.૧૬ જૂન, ર૦૧૬એ સ્ટેન્ડિંગ કમિટીએ કચરાને પ્રોસેસ કરીને પાવર ઉત્પન્ન કરવા માટે એસ્સલ ઇન્ફ્રા પ્રોજેકટ લિ. અને જીઆઇટીએફ અર્બન ઇન્ફ્રાસ્ટ્રકચર લિ.ને કામ આપ્યું હતું જે પૈૈકી એસ્સલને દશ એકર બને જીઆઇટીએને ચૌદ એકર જમીન એક-એક હજાર મેટ્રિક કચરો પ્રોસેસ કરવા માટે સત્તાવાળાઓએ આપી છે. જો કે સમગ્ર દેશમાં કચરામાંથી પાવર ઉત્પન્ન કરવા માટે ફક્ત દિલ્હીમાં આંશિક સફળતા મળી છે તેમ છતાં દિલ્હીવાસીઓ પાવર ઉત્પન્ન કરનારા પ્રોજેકટમાંથી નીકળતા ઝેરી ગેસથી પરેશાન છે જે અંગે સ્થાનિક સ્તરે પ્રદૂષણ બોર્ડમાં પણ અનેક ફરિયાદો થઇ છે.